קווין הארט

קווין דארנל הארט (באנגלית: Kevin Darnell Hart; נולד ב-6 ביולי 1979) הוא קומיקאי, סטנדאפיסט, שחקן, תסריטאי ומפיק אמריקאי. בשנת 2013 דורג על ידי מגזין פורבס במקום השישי ברשימת הקומיקאים המרוויחים ביותר.

 ביוגרפיה 
קווין דארנל הארט נולד בצפון פילדלפיה שבפנסילבניה ארצות הברית. אביו הנרי רוברט וית'רספון נכנס ויצא מבית הסוהר לעיתים קרובות, הואיל וסבל מבעיית התמכרות לקוקאין, ולפיכך גדל הארט במשך רוב ילדותו במשפחה חד-הורית לצד אחיו הגדול רוברט הארט, ואמו ננסי הארט שגידלה את השניים. הוא הכניס את ההומור לחייו כשהיה צריך למצוא דרך להתמודד עם הקשיים, ואף נעזר בו כדי להתרחק מצרות. לאחר לימודיו בתיכון עבר הארט לעיר ניו יורק במטרה ללמוד בקולג' קהילתי, שם סיים את לימודיו כעבור שנתיים, ולאחר מכן עבר לברוקטון שבמסצ'וסטס. בשעה שהחזיק במשרה של מוכר נעליים בברוקטון, הארט חזר לעיר הולדתו פילדלפיה, שם הופיע בערב קומיקאים חובבים במועדון לילה, ומאותו הרגע החל לקחת את הקריירה כסטנדאפיסט ברצינות רבה יותר.

אמו ננסי הארט נפטרה בשנת 2006 ממחלת הסרטן, ודרכו להתמודד עם האובדן היא לשלב אותה בהופעותיו. בהמשך הארט בחר לחדש את הקשר עם אביו לאחר שזה התגבר על בעיית הסמים שלו בהצלחה.

 קריירה 

 ראשית הקריירה: סטנד-אפ 
הופעתו הגורלית אירעה בעיר הולדתו פילדלפיה במועדון בשם Laff House - שמאז הספיק להיסגר ולהיפתח מחדש - שם הופיע כקומיקאי חובב עם שם הבמה Lil’ Kev the Bastard (קווין הממזר הקטן) ותפס את תשומת לבו של קית' רובינסון, קומיקאי ותיק שהחליט לקחת אותו תחת חסותו, זאת לאחר התחלה חלשה בקריירה במהלכה הארט לא זכה להתלהבות רבה או תמיכה מצד הקהל בשל העובדה שלדבריו היה "כל כך מבולבל עד שלא ידע מה לעשות וניסה לחקות את כולם (קומיקאים אחרים)". ההופעה הגורלית באה בעקבותיהן של הופעות רבות במהלכן ספג קריאות בוז לעיתים קרובות, ובאחת מהן אף נזרקה לעברו כנף עוף מצד צופה שקרא לעברו קריאות ביניים. כשהיה בתחילת דרכו המקצועית בשנות ה-90 המאוחרות, הארט נפל בקסמיהם של קומיקאים כמו כריס טאקר וג'יי. בי סמוב, אולם תחת הדרכתו של רובינסון הוא מצא את סגנונו הייחודי כאשר החל להופיע עם שמו האמיתי, כמו גם לשאוב את ההשראה לחומרים להופעות מחוויותיו האישיות, ומאז לא עבר זמן רב עד שזכה במספר תחרויות של סטנדאפיסטים חובבים לאחריהן החל להופיע באופן קבוע במועדונים.

 המעבר אל המסכים הגדולים 
ממוזער|בפרימיירה של הסרט "לחשוב כמו גבר" בשנת 2012|200px
בשנת 2002 הופיע בפעם הראשונה על מסך הטלוויזיה כשהשתתף במספר פרקים בסדרה Undeclared בתפקיד אורח, ובפעם הראשונה על המסך הגדול באותה השנה בסרט Paper Soldiers בתפקיד ראשי.

בשנה שלאחריה הופיע בשני סרטים נוספים, ביניהם "מת לצעוק 3", ובמספר סדרות טלוויזיה בתפקידים משניים. אמנם נדמה כי הקריירה של הארט החלה לקבל תפנית רק בשנת 2004, כאשר הופיע במשך חצי שעה בספיישל סטנד-אפ במסגרת הערוץ קומדי סנטרל, הופעה שבעקבותיה רשת ABC בחרה להעניק לו קומדיית מצבים בכיכובו בשם The Big House, שם גילם את עצמו בתור גבר עשיר שנאלץ לעבור לגור עם משפחתו כחולת הצווארון בפילדלפיה לאחר שאביו מעל בכספי לקוחותיו. אם כי לא כך היה הדבר, מאחר שלסדרה לא היה קהל רב והיא התבטלה לאחר שישה פרקים בלבד. בהמשך אותה השנה קיבל תפקיד קטן בסרט "ואז הגיעה פולי" וכיכב לצד סנופ דוג בסרט השנוי במחלוקת "הכל כלול", שנקטל על ידי המבקרים ואף הופיע ברשימת "50 הסרטים הגרועים ביותר" של המגזין "Empire" גם אחרי עשר שנים ליציאתו. במשך חמש השנים הבאות לקח חלק בפרויקטים רבים בתפקידים שוליים, ביניהם הסרטים "בתול בן ארבעים", "מת לצעוק 4", "המירוץ לזהב" ו"סופרהירו", ובטלוויזיה הופיע בסדרות רבות, זאת עד לכאשר החליט בשנת 2009 לחזור להופיע על הבמות וערך את סיבוב הופעות הסטנד-אפ הראשון שלו שנקרא "Kevin Hart: I'm a Grown Little Man".

בינתיים, הארט המשיך לקבל תפקידים, גדולים יותר וגדולים פחות, בסדרות כמו "אנשי המסיבות" ובקומדיית החרב והכושפות "קרוד מאנדון וחרב האש הבוערת", כמו גם בסרטים "למות מלוויה" ו"פגוש את הפוקרס הקטנים" כדרך לחשוף את עצמו, ובשנת 2010 יצא לסיבוב הופעות הסטנד-אפ השני שלו ברחבי ארצות הברית; Kevin Hart: Seriously Funny. בעוד הארט ממשיך לקבל תפקידים קטנים, בשנת 2011 יצא לאקרנים "Kevin Hart: Laugh at My Pain", סרט סטנד-אפ דוקומנטרי בכיכובו, אותו גם הפיק וכתב, אשר הפך לאחד מסרטי הקומדיה המרוויחים ביותר של אותה השנה לאחר שהצליח לגרוף כ-15$ מיליון דולר בקופות. בשנת 2012 לוהק לתפקיד ראשי בסרט "לחשוב כמו גבר", שם שיחק בין היתר לצדם של מייקל איליי, ג'רי פררה, רג'ינה הול וטראג'י פ. הנסון, ושיחק בקומדיה הרומנטית "עד החתונה זה יעבור" לצד ג'ייסון סיגל ואמילי בלאנט, ובאותה השנה הנחה את טקס פרסי הווידאו-קליפים של MTV. בתחילת 2013 החלו שידורי הריאליטי "Real Husbands of Hollywood", פרודיה על תוכנית המציאות "עקרות בית אמתיות" וזכה לפופולריות רבה, בנוסף לעובדה שהייתה לתוכנית הנצפית ביותר בקרב בוגרים בגילאי 18–49 בתחילת דרכה, ובהמשך השנה יצא לאקרנים סרט סטנד-אפ דוקומנטרי נוסף בכיכובו בשם "קווין הארט: תנו לי להסביר" ב-3 ביולי, אשר זכה לביקורות חיוביות ברובו והכנסותיו עלו על התקציב שלו פי 15.

 2013–הווה 
בשנת 2013 הוא הנחה את תוכנית המערכונים הפופולרית סאטרדיי נייט לייב, מאז הספיק להנחות אותה בשנית ב-2015, ועד סוף שנת 2014 הופיע בלא פחות משבעה סרטים - בשלושה מתוכם בתפקיד ראשי - ביניהם סוף., סוגרים חשבון, שחק אותה שוטר, בנוגע לאמש וסרט ההמשך לחשוב כמו גבר 2.
בשנת 2015 הנחה את הספיישל "ג'סטין ביבר על הגריל" בערוץ קומדי סנטרל. הארט ממשיך בפועלו כשחקן קומי כדרך לבניית חשיפתו העולמית, ומשנת 2015 החל להיות מלוהק לתפקידים ראשיים בלבד, כמו גם בפרויקטים בשנים 2016 ו-2017, וכל זאת לצד המשך מתן הופעות סטנד-אפ על במות ברחבי ארצות הברית.
בשנת 2016 דיבב הארט את קולה של הדמות סנובול בסרט המונפש החיים הסודיים של חיות המחמד, וב-14 באוקטובר של שנה זו יצא לאקרנים סרט הסטנד-אפ הדוקומנטרי השלישי שלו במספר בשם "Kevin Hart: What Now?".

בשנת 2018, הוא הפיק לראשונה סרט, "חכם בלילה" וגם כיכב בו. ב-2019, כיכב בגרסה האמריקאית לסרט הצרפתי "מחוברים לחיים".
בשנת 2021, כיכב בסרט של נטפליקס "אבהות" והצטלם לסרט "בורדרלנדס" שיצא ב-2022.

 השפעות 
הארט הושפע מסטנדאפיסטים אפרו-אמריקאים, והוא מציין את הקומיקאים כריס רוק, אדי מרפי, דייב שאפל, ביל קוסבי, ריצ'רד פריור, ג'ורג' קרלין, ג'רי סיינפלד, מרטין לורנס, ברני מק, ונדה סייקס, די. אל הגלי, סטיב הארווי וסדריק דה אינטרנטיינר כמעוררי השראות קומיות עבורו, ואף רבים מהם הוא מחשיב כחבריו.

 חיים אישיים 
הארט נישא לקומיקאית טורי הארט בשנת 2003 ולהם שני ילדים; בת בשם האבן לי ובן בשם הנדריקס. בפברואר 2010 הגישו השניים בקשה לגירושים עקב "פערים בלתי ניתנים לגישור". ההליך הסתיים בנובמבר 2011. באוגוסט 2014 התארס עם בת זוגו אניקו פאריש ובאוגוסט 2016 הזוג התחתן בסנטה ברברה.
בנם, קנזו נולד בנובמבר 2017. בדצמבר אותה שנה, הודה הארט כי בגד באשתו כאשר הייתה בהיריון. בספטמבר 2020, נולדה בתם קאורי.

בשנת 2017, הוערך הונו של הארט בכ-32.5 מיליון דולר.

 בעיות עם החוק 
ב-14 באפריל 2013 הארט נעצר לפנות בוקר עקב חשד לנהיגה בשכרות, זאת לאחר שנצפה מזגזג עם מכוניתו בין נתיבי התנועה בכביש מהיר בקליפורניה ואף היה מיועד להתנגש חזיתית עם מכלית דלק. הארט נכשל בבדיקת שכרות פיזית ונשלח לכלא עד לכאשר השתחרר בערבות. ב-5 באוגוסט 2013 הוא הועמד לדין בגין נהיגה תחת שכרות, ונשפט לשלוש שנים מאסר על תנאי לאחר שהשתמש בסעיף no contest בחוק האמריקאי, לפיו הוא לא הודה באשמה ולא כפר בה.

ב-1 בספטמבר 2019 נפצע הארט בתאונת דרכים בקליפורניה. הוא שוחרר מבית החולים לאחר תשעה ימיםKevin Hart Is Out of the Hospital and Being Treated at a Rehab Facility Following Car Crash.

בשנת 2023 שוב נפצע הארט, הפעם במהלך תחרות ריצה מול ידידו סטיבן רידלי. במהלך הריצה הוא קרע שרירי בטנו התחתונים ונאלץ להתנייד בכיסא גלגלים בעת השיקום. הארט שיתף את עוקביו באינסטגרם שהפציעה היא תוצאה של זלזול במשמעות של גילו (44) ולכן הוא ממליץ לכולם ללמוד מטעותו

 פילמוגרפיה חלקית 
 קולנוע 
 שנה  סרט  דמות  הערות 2002  חיילי נייר  שון  תפקיד ראשי2003  מת לצעוק 3  סי.ג'יי  תפקיד משנימות השושלת פ. דידי / שוטר 1 / מאמן ריקוד / ראפר היפר / ה. לקטור  תפקידים ראשיים2004  ואז הגיעה פולי  ויק  תפקיד משני הכל כלול נאשון וייד  תפקיד ראשי2005  בתול בן ארבעים  לקוח חכם  תפקיד אורח במיקס באסטה  תפקיד משני2006  מת לצעוק 4  סי.ג'יי האחרון שעומד אף סטופ / ג'י ספוט 2007  גדול מהסרטים סילאס  תפקיד אורח2008  המירוץ לזהב ביג באני  תפקיד משני סופרהירו  טריי צעירים באקסטרים ברי לפגוש את דייב מספר 17 שומר ראש במבצע  הדילר פון שופ 2009  בטוב וברע טרי2010  Something Like a Business  ג'וג'ו  תפקיד ראשי למות מלוויה בריאן  תפקיד משני פגוש את הפוקרס הקטנים  האחות לואיס2011  35 וממשיך לספור קליבוןלשחרר כריס סטיילס  תפקיד ראשי2012  עד החתונה זה יעבור דאג  תפקיד משני לחשוב כמו גבר  סדריק  תפקיד ראשי Exit Strategy  מאנקין הד מן  סרט עצמאי2013סוף. קווין הארט  תפקיד משני סוגרים חשבון דנטה סלייט ג'וניור2014 יוצאים לסיבוב בן ברבר  תפקיד ראשי בנוגע לאתמול בלילה  ברני לחשוב כמו גבר 2 סדריקריקוד מגניב או.ג'י פריטי ליל ת'אג  תפקיד אורח חמשת הראשונים צ'ארלס  תפקיד משני2015  שושבין להשכרה  ג'ימי  תפקיד ראשי נראה אותך אסיר דארנל לואיס2016  שחק אותה שוטר 2 בן ברבר סוכן וחצי קאלווין ג'וינר החיים הסודיים של חיות המחמד  סנובול  דיבוב 2017  קפטן תחתונים: הסרט  ג'ורג' בירדג'ומנג'י: שורדים בג'ונגלמוזי פינברתפקיד ראשי2018חכם בלילהטדי וואקר2019אפ-סיידדל סקוטג'ומנג'י: השלב הבאפרנקלין פינברהחיים הסודיים של חיות המחמד 2סנובולדיבובמהיר ועצבני: הובס ושואוהסוכן דיקלייתפקיד אורח2021אבהותמת'יו לוגליןתפקיד ראשי2022האיש מטורונטוטדי נילסוןליגת DC סופר-פטסהכלב של באטמןדיבובזמן לעצמיסוני פישר2023בחזרה לווגאס (אנ')אבא לחוץ2024בורדרלנדסרולנדליפטסיירוס2026ג'ומנג'י השלב הבא - המשך ללא שם פרנקלין "מאוס" פינבר 72 שעות פוסט פרודשקן 

 טלוויזיה 
 שנה  סדרה  דמות  הערות 2002–2003  סטודנט חופשי לוק  תפקיד משני Tough Crowd with Colin Quinn  בתור עצמו  חבר פאנל2004  The Big House  קווין  תפקיד ראשי 2005  Barbershop  ג'יימס ריקי  תפקיד משני 2005–2006  Jake in Progress  נאגט דוסון  תפקיד אורח2006  Love, Inc.  ג'יימס  תפקיד משניHelp Me Help You קווין  פרק: "Raging Bill"2007 All of Us גרג  תפקיד אורח Wild 'n Out  מספר דמויות  קפטן קבוצה2009  אנשי המסיבות דרו גריזל  תפקיד אורח קרוד מאנדון וחרב האש הבוערת זזלריק  תפקיד ראשי2010 Cubed  מאבטח  תפקיד אורח 2011–2012  משפחה מודרנית  אנדרה2012עובדים מצטיינים עונה 3, פרק 24 2013–2015  סאטרדיי נייט לייב  בתור עצמו  מנחה2020–הווההארט מת לחיותקווין הארטתפקיד ראשי (3 עונות); 25 פרקים2021סיפור אמיתיקידתפקיד ראשי; 7 פרקים2023Die Hart 2: Die Harterקווין הארטמועמד פרס אמי לשחקן הטוב ביותר בסדרת דרמה או קומדיה קצרה (2024)2024The Roast of Tom Bradyעצמואבוט אלמנטריFight Night: The Million Dollar Heistגורדון וויליאמס "איש התרנגול"תפקיד ראשי; 8 פרקיםדרגה סודית (אנ')באדיבוטדיבוב; פרק: "Playtime: Fulfillment"2025- היום Lil Kevקוין דארנל הארט (קול)גם מפיק ראשי 2025אהבה, מוות ורובוטיםAir Ionizer (קול) פרק: "Smart Appliances, Stupid Owners"

 פרסים ומועמדויות 
פרסתאריךקטגוריהעבורתוצאהמקורפרס אמי אמנותי2021שחקן מצטיין בסדרת קומדיה או דרמה קצרהDie Hart2024Die Hart 2: Die Harter2025Die Hart: Hart to Kill פרס גראמי2018אלבום הקומדיה הטוב ביותרWhat Now?2022Zero F***s Givenפרס NAACP Image2014שחקן מצטיין בסדרת קומדיהReal Husbands of Hollywoodבדרן השנה2017שחקן מצטיין בסדרת קומדיהReal Husbands of Hollywoodקריינות יוצאת דופן לדמות – (טלוויזיה או סרט)החיים הסודיים של חיות המחמד2022שחקן מצטיין בסרט טלוויזיה, מיני-סדרה או ספיישל דרמטיסיפור אמיתי2024ביצועים יוצאי דופן בסדרה קצרההארט 22025בדרן השנהשחקן מצטיין בסרט טלוויזיה, מיני-סדרה או ספיישלליל הקרב: שוד המיליונים2023הופעת דיבוב יוצאת דופן לדמות – סרט קולנועליגת DC סופר-פטסמנחה מצטיין בהרצאה או חדשות/מידע (סדרה או תוכנית מיוחדת)Hart to Heartפרס בחירת הקהל2016שחקן קולנוע קומי אהובשחקן טלוויזיה בכבלים אהוב2017שחקן קולנוע אהובשחקן קולנוע קומי אהובקול אהוב בסרט אנימציההחיים הסודיים של חיות המחמדשיתוף פעולה קומי מועדףהנסיעה של קונאן או'בריאן עם אייס קיוב וקווין הארט2018מופע הקומדיה של 20182019כוכב הקולנוע הקומי של 2019אפסיידכוכב סרטי האנימציה של 2019החיים הסודיים של חיות המחמד 2מופע הקומדיה של 2019Kevin Hart: Irresponsible2021כוכב סרטי הדרמה של 2021אבהות2022כוכב הקולנוע הקומי של 2022Reality Check2024מופע הקומדיה של השנהפרס פטל הזהב2025שחקן המשנה הגרוע ביותרבורדרלנדספרס בחירת הילדים של ניקלודיאון2014כוכב מצחיק אהובסוגרים חשבון2017מדבב אהוב מסרט אנימציההחיים הסודיים של חיות המחמדהנבל האהובחיית המחמד המבוקשת ביותרהחברים הכי טובים לנצחסוכן וחצי (עם דוויין ג'ונסון)2018שחקן קולנוע אהובג'ומנג'י: שורדים בג'ונגל2019מנחה טלוויזיה אהובTKO: Total Knock Out2020שחקן קולנוע אהובג'ומנג'י: השלב הבאמדבב אהוב מסרט אנימציההחיים הסודיים של חיות המחמד 22023מדבב אהוב מסרט אנימציה (גבר)ליגת DC סופר-פטספרס הסרטים והטלוויזיה של MTV2014הצמד הטוב ביותר על המסך (עם אייס קיוב)יוצאים לסיבובהופעה קומית הטובה ביותר2015פרס גאון קומיההופעה הקומית הטובה ביותרשושבין להשכרה2016שחק אותה שוטר2018הצוות הטוב ביותר על המסךג'ומנג'י: שורדים בג'ונגל (עם דוויין ג'ונסון, ג'ק בלאק, קארן גילאן וניק ג'ונאס)פרס בחירת הנוער2004שחקן טלוויזיה פורץ דרך נבחרThe Big House2012סרט נבחר: גונב סצנותלחשוב כמו גברסרט נבחר: Hissy Fit2014יוצאים לסיבובשחקן קולנוע נבחר: קומדיהסרט נבחר: כימיה (עם אייס קיוב)קומיקאי נבחר20152016שחקן קולנוע נבחר: קומדיהשחק אותה שוטרסרט נבחר: Hissy Fitשחקן קולנוע נבחר: קיץסוכן וחציטוויטר נבחרקומיקאי נבחר20172018קומיקאי נבחרHissy Fit נבחרג'ומנג'י: שורדים בג'ונגלשחקן קולנוע קומי נבחר2019חכם בלילהקומיקאי נבחרפרס Black Reel2018הדיבוב הטוב ביותרקפטן תחתונים: הסרט2022שחקן מצטיין, סרט טלוויזיה/סדרה מוגבלתסיפור אמיתיפרס ה-BET2012השחקן הטוב ביותר201420152025

 קישורים חיצוניים 





 הערות שוליים 

קטגוריה:שחקני קולנוע וטלוויזיה אמריקאים
קטגוריה:סטנדאפיסטים אמריקאים
קטגוריה:קומיקאים אמריקאים
קטגוריה:מפיקי טלוויזיה אמריקאים
קטגוריה:תסריטאי טלוויזיה אמריקאים
קטגוריה:אפרו-אמריקאים
קטגוריה:בוגרי אוניברסיטת טמפל
קטגוריה:זוכי פרס בחירת הנוער
קטגוריה:אמריקאים שהופיעו ברשימת טיים 100
קטגוריה:זוכי פרסי ה-BET: קולנוע: השחקן הטוב ביותר
קטגוריה:אמריקאים שנולדו ב-1979